text: कुंडू कहते हैं, ''दो बेटियों की परवरिश आसान नहीं रही.'' वे बताते हैं कि चंडीगढ़ के अपेक्षाकृत आधुनिक और उदार माहौल में रहने से जिंदगी अलबत्ता कुछ ज्यादा आसान हो गई. अपने करियर के एकदम शुरू में ही कुंडू दंपती ने अपनी बेटियों को आधुनिक शहर की सुरक्षा और सुविधा देने के लिए पंचकूला (चंडीगढ़ में हरियाणा का विस्तार) में घर बनवा लिया था. अधिकारी कहते हैं कि सरकारी आवास में नहीं रहने के फैसले से वे सियासी दबावों और प्रभावों का प्रतिकार भी कर सके. वे बताते हैं, ''मुझे अपना तबादला कर दिए जाने का कभी कोई डर नहीं रहा.''